PMIndiaData/PMIndiaSum huggingface dataset:
ప్రధాన మంత్రి, బెల్జియమ్ ప్రధాని ల చేతుల మీదుగా రిమోట్ ఉపకరణం ద్వారా ఉత్తరాఖండ్ లోని దేవస్థల్ లో ఎఆర్ఐఇఎస్ టెలిస్కోప్ ఆరంభం

ప్రధాన మంత్రి శ్రీ నరేంద్ర మోదీ, బెల్జియమ్ ప్రధాని శ్రీ చార్ల్ స్ మిచేల్ లు ఇరువురూ కలసి బుధవారం రిమోట్ ఉపకరణం సహాయంతో ఉత్తరాఖండ్ లోని దేవస్థల్ లో 3.6 మీటర్ల ఆప్టికల్ టెలిస్కోప్ ను ప్రారంభించారు. ఆర్యభట్ట రిసర్చ్ ఇన్ స్టిట్యూట్ ఆఫ్ ఆబ్జర్వేషనల్ సైన్సె స్ (ఎఆర్ఐఇఎస్) వద్ద రూపొందించిన ఈ టెలిస్కోప్ ను ఉత్తరాఖండ్ హిమాలయాలలో నెలకొల్పారు. బెల్జియమ్, భారతదేశం లకు చెందిన శాస్త్రవేత్తల సన్నిహిత సహకారంతో, మరీ ముఖ్యంగా బెల్జియమ్ కు చెందిన అడ్వాన్స్ డ్ మెకానికల్ అండ్ ఆప్టికల్ సిస్టమ్స్ (ఎఎమ్ఒఎస్), మరియు భారతదేశంలోని ఎఆర్ఐఇఎస్ కు చెందిన బృందాల ఉమ్మడి కృషి తో.. ఈ టెలిస్కోప్ ను స్థాపించారు. ఇది ఒక ప్రపంచ శ్రేణి ఆధునిక టెలిస్కోప్. అనేక అగ్రగామి శాస్త్రీయ అప్లికేషన్ లకు ఈ టెలిస్కోప్ తన వంతుగా తోడ్పాటును అందించగలదు. ఈ కార్యక్రమంలో పాల్గొన్న ప్రధాన మంత్రి శ్రీ నరేంద్ర మోదీ, ఈ అధునాతనమైన ఫుల్లీ స్టీరబుల్ ఆప్టికల్ టెలిస్కోప్ ను హిమాలయాల ఒడిలో విజయవంతంగా నెలకొల్పిన ఇరు దేశాల శాస్త్రజ్ఞుల‌కు అభినందనలు తెలిపారు. ఇది కేవలం ఒక ప్రభుత్వానికి మరొక ప్రభుత్వానికి మధ్య జరిగిన ప్రయత్నం కాదని, ఇందులో ఒక స్వతంత్ర ప్రతిపత్తి కలిగిన సంస్థ అయిన ఎఆర్ఐఇఎస్ ప్రమేయంతో పాటు, ఒక ప్రయివేట్ కంపెనీ అయిన ఎఎమ్ఒఎస్ కు కూడా ప్రమేయం ఉందన్నారు. ఈ టెలిస్కోప్ ను సాంకేతికంగా పనిచేయించే ప్రక్రియను 6,500 కిలోమీటర్ల దూరాన ఉన్న బ్రసెల్స్ లో నుంచి రిమోట్ ఉపకరణం ద్వారా మొదలుపెట్టడాన్ని బట్టి చూస్తుంటే ఒక సారి ప్రయాసలను సమన్వయపరచడం అంటూ జరిగిందా ఇక ఏదీ అసాధ్యం కాదు అని నిరూపణ చేసినట్లు అయిందని ప్రధాన మంత్రి శ్రీ మోదీ అన్నారు. ఈ సందర్భాన్ని లెక్క లోకి తీసుకొన్నట్లయితే, ఆఖరుకు ఆకాశం కూడా ఒక హద్దు అని చెప్పజాలం! అని కూడా ఆయన వ్యాఖ్యానించారు.
మొజాంబిక్ ప్ర‌భుత్వానికి, భార‌త‌దేశ నూత‌న మ‌రియు పున‌ర్ వినియోగ ఇంధ‌న‌శాఖ‌కు మ‌ధ్య‌న అవ‌గాహ‌న ఒప్పంద ప‌త్రం.

మొజాంబిక్ ప్ర‌భుత్వం, భార‌త‌దేశ నూత‌న మ‌రియు పున‌ర్ వినియోగ ఇంధ‌న‌శాఖ‌కు మ‌ధ్య‌న కుదిరిన అవ‌గాహ‌న ఒప్పంద ప‌త్రానికి (ఎంఓయు) ప్ర‌ధాని శ్రీ న‌రేంద్ర మోదీ అధ్య‌క్ష‌త‌న జ‌రిగిన‌ కేంద్ర కేబినెట్ స‌మావేశం ఆమోదం తెలిపింది. ఈ సంవ‌త్స‌ర ఆగ‌స్టు ఐదో తేదీన దేశ‌రాజ‌ధాని న్యూఢిల్లీలో ఇరుదేశాల‌కు మ‌ధ్య‌న ఈ ఎంఓయు కుదిరిన విష‌యం తెలిసిందే. ఇది మ‌న దేశ పున‌ర్ వినియోగ ఇంధ‌న‌శాఖ‌కు, మొజాంబిక్ దేశ ఖ‌నిజ వ‌న‌రుల మంత్రిత్వ‌శాఖ‌కు మ‌ధ్య‌న కుదిరింది. మొజాంబిక్ దేశ అధ్య‌క్షుడు శ్రీ ఫిలిపె న్యూసి మ‌న దేశం సంద‌ర్శ‌న సంద‌ర్భంగా ఈ ఎంఓయు జ‌రిగింది. ఈ ఎంఓయూ కార‌ణంగా ఇరుదేశాల మ‌ధ్య‌న దైపాక్షిక సంబంధాలు మ‌రింత‌గా బ‌ల‌ప‌డ‌తాయి. నేప‌థ్యం అన్ని విధాలా ఇరుదేశాల‌కు మేలు జ‌రిగే విధంగా ఈ ఎంఓయూను కుదుర్చుకోవ‌డం జ‌రిగింది. ఇరు దేశాల మ‌ధ్య‌న పున‌ర్ వినియోగ ఇంధ‌న రంగంలో స‌హ‌కార పూరిత‌ సంస్థాగ‌త‌మైన సంబంధ‌బాంధ‌వ్యాలు పెరుగుతాయి. సాంకేతిక‌ప‌ర‌మైన ద్వైపాక్షి స‌హ‌కారం పెంపొందుతుంది. పెట్టుబ‌డులతోపాటు భాగ‌స్వామ్యం పెరుగుతుంది. నూత‌న‌, పున‌ర్‌వినియోగ ఇంధ‌న రంగాల స‌మ‌స్య‌ల ప‌రిష్కారంలో ఇరుదేశాల స‌హ‌కారమ‌నేది కీల‌క‌మైన‌ది. దీని ద్వారా ప‌లు సాంకేతిక‌త‌లు అభివృద్ధ‌వుతాయి. ప్ర‌త్యేక‌మైన శిక్ష‌ణా కార్య‌క్ర‌మాలు, సాంకేతిక ప‌రిశోధ‌న‌, అభివృద్ధి, సాంకేతికత బదిలీ వంటివి ఇందులో ప్ర‌ధానంగా ఉంటాయి. సౌర‌, ప‌వ‌న, బ‌యో ఫ్యూయ‌ల్స్‌, జియో థెర్మ‌ల్ మొద‌లైన పున‌ర్ వినియోగ ఇంధ‌నాల్లో ఇరుదేశాలు త‌మ అనుభ‌వాల‌ను పంచుకోవ‌చ్చు. త‌ద్వారా ప్రైవేటు రంగంలో కూడా ద్వైపాక్షిక పున‌ర్ వినియోగ ఇంధ‌న వేదిక ఏర్ప‌డుతుంది. శాస్త్ర‌ప‌రంగా ఇరుదేశాల్లో సంద‌ర్శ‌న కార్య‌క్ర‌మాలు కొన‌సాగుతాయి.
భారత్- కంబోడియా మధ్య పర్యాటక రంగంలో పరస్పర సహకారానికి అవగాహన ఒప్పందం

భారత్ – కంబోడియా దేశాల మధ్య పర్యాటక రంగంలో పరస్పర సహకారం, ప్రోత్సాహం కోసం చేసుకున్న అవగాహన ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రి వర్గం ఆమోదం తెలిపింది. భారత ఉప రాష్ట్రపతి సెప్టెంబరు 16వ తేదీన కంబోడియాలో పర్యటించిన సందర్భంగా ఈ అవగాహన ఒప్పందంపై సంతకాలు జరిగాయి. ఈ ఒప్పందం ముఖ్య ఉద్దేశాలు ఇవి : 1. పర్యాటక రంగంలో ద్వైపాక్షిక సహకారాన్ని విస్తృతం చేసుకోవడం. 2. పర్యాటకానికి సంబంధించిన సమాచారాన్ని పరస్పరం మార్పిడి చేసుకోవడం. 3. హోటళ్లు, టూర్ ఆపరేటర్లతో సహా పర్యాటక రంగంలో భాగస్వాములందరి మధ్య సహకారాన్ని ప్రోత్సహించడం. 4. మానవ వనరుల అభివృద్ధికి సంబంధించిన కార్యక్రమాలను పరస్పరం నిర్వహించుకోవడంలో సహకారం అందించుకోవడం. 5. పర్యాటక, ఆతిథ్య రంగాల్లో పెట్టుబడి పెట్టడం. 6. రెండు దేశాల మధ్య పర్యాటకాన్ని అభివృద్ధి పరచడమే లక్ష్యంగా టూర్ ఆపరేటర్లు / మీడియా / ప్రభావ శీల వ్యక్తుల పర్యటనలను పరస్పరం ప్రోత్సహించడం. 7. రెండు దేశాల్లోనూ పర్యాటక రంగంలో ప్రమోషన్, మార్కెటింగ్, పర్యాటక స్థలాల అభివృద్ధి, నిర్వహణ విషయంలో అనుభవాలను పంచుకోవడం. 8. ఇరు దేశాల్లో జరిగే ట్రావెల్ ప్రదర్శనల్లో చురుగ్గా పాల్గొనడం. 9. సురక్షిత, గౌరవప్రద, సుస్థిర పర్యాటక అభివృద్ధిని ప్రోత్సహించడం. నేపథ్యం భారత పర్యాటక రంగానికి కంబోడియా కీలక విపణిగా మారుతోంది. కంబోడియా పౌరుల కోసం భారత ప్రభుత్వం ఎలక్ట్రానిక్ టూరిస్టు వీసా(ఈటీవీ) సౌకర్యాన్ని విస్తరించింది. ఇది రెండు దేశాల మధ్య పర్యాటక వాణిజ్యాన్ని పెంచింది. ఈ నేపథ్యంలో కంబోడియాతో చేసుకున్న తాజా అవగాహన ఒప్పందం మూలంగా ఆ దేశం నుంచి వచ్చే పర్యాటకుల సంఖ్య మరింతగా పెరుగుతుందని కేంద్ర పర్యాటక శాఖ విశ్వసిస్తోంది. భారత్, కంబోడియాలు స్నేహపూర్వక ద్వైపాక్షిక సంబంధాలను చిరకాలంగా కొనసాగిస్తున్నాయి. ఈ సంబంధాలను మరింత బలోపేతం చేసుకోవాలని రెండు దేశాలు ప్రగాఢంగా కోరుకున్నాయి. ఇందులో భాగంగానే పర్యాటక రంగంలో సహకారం కోసం పరస్పర అవగాహన ఒప్పందంపై సంతకాలు చేశాయి.
స్వాతంత్ర్య దినం నాడు మహాత్మ గాంధి కి శ్రద్ధాంజలి ఘటించిన ప్రధాన మంత్రి

జాతి పిత మహాత్మ గాంధి కి స్వాతంత్ర్య దినం నాడు శ్రద్ధాంజలి ఘటించడం కోసం ప్ర‌ధాన మంత్రి శ్రీ న‌రేంద్ర మోదీ రాజ్ ఘాట్ కు వెళ్లారు. ‘‘రాజ్ ఘాట్ లో మహాత్మ గాంధి కి శ్రద్ధాంజలి ఘటించాను. ప్రజల ఆకాంక్షల ను నెరవేర్చే దిశ గా మేం కృషి చేసే క్రమం లో ఆయన భావాలు, ఆదర్శాలు మాకు మార్గదర్శనం చేస్తూనే ఉంటాయి’’ అని ప్రధాన మంత్రి ఒక ట్వీట్ లో పేర్కొన్నారు. DS
గుజ‌రాత్ ఉన్న‌త న్యాయ‌స్థానం వ‌జ్రోత్స‌వ సూచ‌కంగా ఈ నెల 6న నిర్వహించే కార్య‌క్ర‌మాన్ని ఉద్దేశించి ప్ర‌సంగించ‌నున్న ప్ర‌ధాన మంత్రి‌

గుజ‌రాత్ ఉన్న‌త న్యాయ‌స్థానం వ‌జ్రోత్స‌వానికి గుర్తు గా ఏర్పాటు చేసిన కార్య‌క్ర‌మాన్ని ఉద్దేశించి ప్ర‌ధాన మంత్రి శ్రీ న‌రేంద్ర మోదీ శ‌నివారం అంటే, ఈ నెల 6న, ఉద‌యం 10 గంట‌ల 30 నిమిషాల‌ కు వీడియో కాన్ఫ‌రెన్స్ మాధ్య‌మం ద్వారా ప్ర‌సంగించ‌నున్నారు. ఈ ఉన్న‌త న్యాయ‌స్థాయం ఏర్పాటై అరవై సంవ‌త్స‌రాలు పూర్తి అయిన ఘ‌ట‌న ను సూచించే ఒక స్మార‌క త‌పాలా బిళ్ళ‌ ను కూడా ఆయ‌న ఆవిష్క‌రిస్తారు. ఈ కార్యక్రమం లో చ‌ట్టం, న్యాయం శాఖ కేంద్ర‌ మంత్రి, స‌ర్వోన్న‌త న్యాయ‌స్థానం న్యాయ‌మూర్తులు, గుజ‌రాత్ ఉన్న‌త న్యాయ‌స్థానం న్యాయ‌మూర్తులతో పాటు గుజ‌రాత్ ముఖ్య‌మంత్రి కూడా పాలుపంచుకోనున్నారు. గుజ‌రాత్ న్యాయ స‌ముదాయం స‌భ్యులు సైతం ఈ కార్య‌క్ర‌మం లో పాల్గొంటారు.
‘ప్రగతి’ మాధ్యమం ద్వారా ప్రధాన మంత్రి సంభాషణ

ప్ర‌ధాన మంత్రి శ్రీ న‌రేంద్ర మోదీ ఐసిటి ఆధారితమైన మల్టి- మోడల్ ప్లాట్ ఫార్మ్ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేశన్ (పిఆర్ఎజిఎటిఐ.. ‘ప్రగతి’) మాధ్యమం ద్వారా ఈ రోజు జ‌రిగిన ఇరవై తొమ్మిదో ముఖాముఖి స‌మావేశానికి అధ్య‌క్ష‌త వ‌హించారు. ప్ర‌ధాన మంత్రి టెలికమ్యూనికేష‌న్స్ రంగానికి సంబంధించిన ఫిర్యాదుల ప‌రిష్కారం లో పురోగ‌తి ని స‌మీక్షించారు. ఇటీవ‌ల చోటు చేసుకొన్న సాంకేతిక విజ్ఞాన ఆధారిత నూత‌న ఆవిష్క‌ర‌ణ‌లు స‌హా ఈ రంగం లో నమోదైన పురోగ‌తి ని అధికారులు ఈ సంద‌ర్భంగా ఆయ‌న దృష్టి కి తీసుకు వ‌చ్చారు. టెలికం రంగం లో స‌మ‌స్య‌ల ప‌రిష్కారం అధునాత‌న‌మైన సాంకేతిక విజ్ఞానాధారితమై వుండాల‌ని ప్ర‌ధాన మంత్రి సూచించారు. ఒక ఉన్న‌త స్థాయి తో కూడినటువంటి వినియోగ‌దారు సంతృప్తి ని త‌ప్ప‌క స‌మ‌కూర్చాల‌ని సేవా ప్ర‌దాత‌లకు ఆయ‌న స్ప‌ష్టం చేశారు. ఇంత వ‌ర‌కు జ‌రిగిన ఇర‌వై ఎనిమిది ‘ప్ర‌గ‌తి’ స‌మావేశాల లో మొత్తం 11.75 ల‌క్ష‌ల కోట్ల రూపాయ‌ల‌ కు పైగా పెట్టుబ‌డి తో కూడిన ప‌థ‌కాల ను స‌మీక్షించ‌డ‌మైంది. ప‌లు రంగాల లో ప్ర‌జా ఫిర్యాదుల ప‌రిష్కారం పైన కూడా స‌మీక్ష జ‌రిగింది. నేటి ఇర‌వై తొమ్మిదో స‌మావేశం లో రైల్వే లు, ప‌ట్టణాభివృద్ధి, ర‌హ‌దారులు, విద్యుత్తు, ఇంకా బొగ్గు రంగాల లోని ఎనిమిది ముఖ్య‌మైన మౌలిక స‌దుపాయాల ప్రోజెక్టుల లో పురోగ‌తి ని ప్ర‌ధాన మంత్రి స‌మీక్షించారు. ఈ ప్రోజెక్టులు ఉత్త‌ర్ ప్ర‌దేశ్‌, జ‌మ్ము & క‌శ్మీర్‌, హ‌రియాణా, గుజ‌రాత్‌, మ‌హారాష్ట్ర, క‌ర్నాట‌క‌, ఝార్ ఖండ్‌, ఒడిశా, ఇంకా ప‌శ్చిమ బెంగాల్ స‌హా అనేక రాష్ట్రాల లో విస్త‌రించి ఉన్నాయి. ప్ర‌ధాన మంత్రి ఖ‌నిజ్ క్షేత్ర క‌ళ్యాణ్ యోజ‌న ప‌నితీరు ను, ప్ర‌త్యేకించి డిస్ట్రిక్ట్ మిన‌ర‌ల్ ఫౌండ‌ష‌న్స్ యొక్క ప‌నితీరు ను ప్ర‌ధాన మంత్రి శ్రీ మోదీ స‌మీక్షించారు. అనేక ఖ‌నిజ సంప‌న్న జిల్లాల‌ కు ప్ర‌స్తుతం వ‌న‌రులు గ‌ణ‌నీయ‌మైన స్థాయి లో అందుబాటు లో ఉన్నాయ‌న్న సంగ‌తి ని ఆయ‌న పేర్కొంటూ, కేంద్ర స్థాయి మరియు రాష్ట్ర స్థాయి నిధుల‌ను ‘జీవ‌న నాణ్య‌త‌ లో ఒక గుణాత్మ‌క‌మైన మెరుగుద‌ల’ను సాధించ‌డం కోసం, ఈ జిల్లాల లో ప్ర‌జ‌ల జీవ‌న సౌల‌భ్యం కోసం వినియోగించాల‌ని అధికారులకు విజ్ఞ‌ప్తి చేశారు. ఇది ఈ జిల్లా లలో భాగమైన మ‌హ‌త్వాకాంక్ష భరిత జిల్లాల ను చాలా కాలంగా అవి ఎదుర్కొంటున్నటువంటి అభివృద్ధి లోటు నుండి బ‌య‌ట‌కు తీసుకు రావ‌డానికి ఒక అవ‌కాశం కూడా అని ఆయ‌న పేర్కొన్నారు.
హనుమాన్ జయంతి నాడు ప్రజల కుశుభాకాంక్షలు తెలిపిన ప్రధాన మంత్రి

మంగళప్రదం అయినటువంటి హనుమాన్ జయంతి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో ఈ కింది విధం గా పేర్కొన్నారు: ‘‘శక్తి కి, సాహసానికి మరియు సంయమానికి ప్రతీక అయినటువంటి భగవాన్ హనుమాన్ యొక్క జయంతి సందర్భం లో దేశ ప్రజలందరి కి అనేకానేక శుభకామన లు. పవన పుత్రుని కృప వల్ల ప్రతి ఒక్కరి జీవనం బలంతో, బుద్ధి తో మరియు విద్య తో సదా పరిపూర్ణం గా ఉండుగాక.’’
కేదార్ ‌నాథ్ ను నవంబరు 5న సందర్శించనున్న ప్రధాన మంత్రి;  శ్రీ ఆది శంకరాచార్య సమాధి ని ఆయన ప్రారంభిస్తారు

ఉత్తరాఖండ్ లోని కేదార్ నాథ్ ను ప్రధాన మంత్రి శ్రీ నరేంద్ర మోదీ నవంబరు 5న సందర్శించనున్నారు. కేదార్ నాథ్ ఆలయం లో ప్రధాన మంత్రి ప్రార్థనల లో పాలుపంచుకొంటారు. అటు తరువాత, శ్రీ ఆది శంకరాచార్య సమాధి ని ఆయన ప్రారంభించడమే కాకుండా శ్రీ ఆది శంకరాచార్య విగ్రహాన్ని ఆవిష్కరిస్తారు. 2013వ సంవత్సరం లో సంభవించిన వరదల లో ఆ సమాధి ధ్వంసం అయిన దరిమిలా దాని ని పునర్ నిర్మించడం జరిగింది. ఈ పునర్ నిర్మాణం సంబంధి పనుల ను అన్నిటి ని ప్రధాన మంత్రి మార్గదర్శకత్వం లో చేపట్టడమైంది. ఈ పథకం తాలూకు ప్రగతి ని ప్రధాన మంత్రి ఎప్పటికప్పుడు పర్యవేక్షించడం, సమీక్షించడం చేస్తూ వచ్చారు. సరస్వతీ ఆస్తాపథ్ వెంబడి జరిగిన పనుల ను మరియు ప్రస్తుతం జరుగుతూ ఉన్న పనుల ను ప్రధాన మంత్రి తనిఖీ చేయడం, పరిశీలించడం చేయనున్నారు. ఒక జన సభ ను ఉద్దేశించి ప్రధాన మంత్రి ప్రసంగిస్తారు. సరస్వతీ రిటేనింగ్ వాల్ ఆస్తాపథ్, ఇంకా ఘాట్ లు, మందాకినీ రిటేనింగ్ వాల్ ఆస్తాపథ్, తీర్థ పురోహితుల గృహాల తో పాటు మందాకినీ నది పైన గరుడ్ ఛాతీ సేతువు లు సహా నిర్మాణం పూర్తి అయినటువంటి కీలకమైన మౌలిక సదుపాయాల సంబంధి పథకాల ను ఆయన ప్రారంభిస్తారు. ఈ పథకాల ను 130 కోట్ల రూపాయల కు పైగా వ్యయం తో నిర్మాణం పూర్తి చేయడం జరిగింది. 180 కోట్ల రూపాయల కు పైగా విలువైన అనేక పథకాల కు ఆయన శంకుస్థాపన కూడా చేస్తారు. ఈ పథకాల లో సంగమ్ ఘాట్ ను సరిక్రొత్త గా నిర్మించడం, ప్రాథమిక చికిత్స మరియు తీర్థ యాత్రికుల కు ఉద్దేశించిన సదుపాయాల కేంద్రం, పరిపాలన భవనం మరియు ఆసుపత్రి, రెండు వసతి గృహాలు, పోలీస్ స్టేశన్, కమాండ్ ఎండ్ కంట్రోల్ సెంటర్, మందాకిని ఆస్తాపథ్ క్యూ మేనేజ్ మెంట్ ఎండ్ రెయిన్ శెల్టర్ మరియు సరస్వతీ పౌర సౌకర్యాల భవనం వంటివి భాగం గా ఉన్నాయి.
బాంగ్లాదేశ్ ప్ర‌ధాని శేఖ్ హ‌సీనా తో టెలిఫోన్ లో సంభాషించిన ప్ర‌ధాన‌ మంత్రి శ్రీ  న‌రేంద్ర‌ మోదీ

బాంగ్లాదేశ్ ప్ర‌ధాని శేఖ్ హ‌సీనా తో ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న టెలిఫోన్‌ లో మాట్లాడారు. ప‌విత్ర మాసమైన రమ్ జాన్ ను పురస్కరించుకొని బంగ్లాదేశ్ ప్ర‌ధాని శేఖ్ హ‌సీనా తో పాటు బాంగ్లాదేశ్ ప్ర‌జ‌ల‌ కు కూడా భార‌త‌దేశం ప్ర‌జ‌ల పక్షాన‌ మరియు స్వయం గా తన తరఫు న ప్ర‌ధాన‌ మంత్రి శ్రీ న‌రేంద్ర మోదీ శుభాకాంక్ష‌ల ను వ్యక్తం చేశారు. కోవిడ్-19 మ‌హ‌మ్మారి కారణం గా తలెత్తిన ప్రాంతీయ ప‌రిస్థితుల ను గురించి ఉభయ నేత లు చ‌ర్చించారు; ఆ ప్రపంచవ్యాప్త వ్యాధి ప్రభావాన్ని తగ్గించడం కోసం వారి వారి దేశాల లో చేపడుతున్నటువంటి చర్యల ను పరస్పరం వెల్లడించుకొన్నారు. ఎస్ఎఎఆర్ సి (‘సార్క్’) సభ్యత్వ దేశాల నేత ల మధ్య మార్చి నెల 15వ తేదీ నాడు అంగీకారం కుదిరిన ప్రత్యేక వ్యవస్థల ను అమలు పరచడం లో నమోదైన ప్రగతి పట్ల ఇరువురు నేత లు సంతోషాన్ని వ్యక్తం చేశారు. సార్క్ కోవిడ్-19 అత్యవసర నిధి కి 1.5 మిలియన్ డాలర్ సహాయాన్ని సమకూర్చినందుకు ప్రధాని శేఖ్ హసీనా కు ప్రధాన మంత్రి నరేంద్ర‌ మోదీ కృతజ్ఞత ను వ్యక్తం చేశారు. ఈ ప్రాంతం లో కోవిడ్-19 ని ఎదుర్కోనే దిశ గా జరుగుతున్నటువంటి ప్ర‌య‌త్నాల‌ కు నేతృత్వాన్ని అందిస్తున్నందుకు, అలాగే బాంగ్లాదేశ్‌ కు వైద్య‌ సంబంధిత స‌ర‌ఫ‌రాలు మరియు సామ‌ర్ధ్యం పెంపుదల .. ఈ రెండు విషయాల లోను మద్దతు ను ఇస్తున్నందుకు గాను ప్రధాన‌ మంత్రి శ్రీ‌ న‌రేంద్ర‌ మోదీ కి బాంగ్లాదేశ్ ప్రధాని శేఖ్ హసీనా ధన్యవాదాలు పలికారు. రహదారులు, రైలు మార్గాలు, అంతర్దేశీయ జల మార్గాలు మరియు వాయు మార్గాల మాధ్యమాల ద్వారా సరిహద్దుల ఆవల కు అవసర వస్తువుల నిలవల సరఫరా ను కొనసాగిస్తుండడం పై ఇద్దరు నేత లు సంతృప్తి ని వెలిబుచ్చారు. చరిత్ర పరం గాను, సంస్కృతి పరం గాను, భాష పరం గాను మరియు సోదరభావం పరం గాను నెలకొన్న ఉమ్మడి బంధాల తాలూకు ద్వైపాక్షిక సంబంధాలు శ్రేష్ఠమైన స్థితి కి చేరుకొన్నాయని ప్రధాన‌ మంత్రి శ్రీ మోదీ గుర్తు కు తెస్తూ, కోవిడ్-19 వ్యాప్తి ని నియంత్రించడం లో బాంగ్లాదేశ్ కు సహాయం చేయడం కోసం భారతదేశం సిద్ధం గా ఉందంటూ హామీ ని ఇచ్చారు. స్నేహశీలురైన బాంగ్లాదేశ్ ప్రజలందరి కి మరియు ప్రధాని శేఖ్ హసీనా కు ఈ చరిత్రాత్మకమైనటువంటి ముజిబ్ బార్ శో లో మంచి ఆరోగ్యం తో పాటు శ్రేయస్సు కూడా ప్రాప్తించాలి అంటూ ప్రధాన‌ మంత్రి శ్రీ న‌రేంద్ర‌ మోదీ తన శుభాకాంక్షల ను వ్యక్తం చేశారు.
జిఎస్‌టి నాలుగు సంవ‌త్స‌రాల కాలాన్ని పూర్తి చేసుకొన్నందుకు ప్ర‌శంస ను వ్య‌క్తం చేసిన ప్ర‌ధాన మంత్రి

వస్తువులు, సేవల పన్ను (జిఎస్‌టి) నాలుగు సంవ‌త్స‌రాల కాలాన్ని పూర్తి చేసుకొన్న సంద‌ర్భం లో ప్ర‌ధాన మంత్రి శ్రీ నరేంద్ర మోదీ ప్ర‌శంస ను వ్యక్తం చేశారు. భార‌త‌దేశ ఆర్థిక రంగం లో జిఎస్ టి ఒక మైలురాయి గా నిల‌చింద‌ని ఆయ‌న అన్నారు. ‘‘జిఎస్‌టి భార‌త‌దేశ ఆర్థిక రంగం లో ఒక మైలురాయి గా నిల‌చింది. అది ప‌న్ను ల సంఖ్య ను, ప‌న్నుల తాలూకు నియ‌మావ‌ళి ని అనుస‌రించ‌డం లో భారాన్ని తగ్గించివేయడం తో పాటు సామాన్య మాన‌వుని కి మొత్తం మీద ప‌న్ను ల సంబంధి భారాన్ని త‌గ్గించింది; పార‌ద‌ర్శ‌క‌త్వాన్ని, (ప‌న్నుల సంబంధిత) నియ‌మాల అనుస‌ర‌ణ ను, సమగ్ర వ‌సూలు ను చెప్పుకోద‌గ్గ‌ రీతి లో పెంచింది కూడాను. #4YearsofGST’’ అని ప్ర‌ధాన మంత్రి ఒక ట్వీట్ లో పేర్కొన్నారు.
మిజోరమ్ ముఖ్యమంత్రి తో మాట్లాడిన ప్ర‌ధాన మంత్రి; అడవి లో మంటలు చెలరేగినందువల్ల ఏర్పడ్డ స్థితి ని గురించి అడిగి తెలుసుకొన్నారు

మిజోరమ్ ముఖ్యమంత్రి శ్రీ జోరామ్ థాంగా తో ఈ రోజున అంటే సోమవారం నాడు ప్రధాన మంత్రి శ్రీ నరేంద్ర మోదీ మాట్లాడారు; రాష్ట్రం లోని అటవీప్రాంతాల లో జ్వాల లు చెలరేగిన కారణం గా కొన్ని చోట్ల ఏర్పడ్డ స్థితి ని గురించి ప్రధాన మంత్రి వాకబు చేశారు. ‘‘ మిజోరమ్ ముఖ్యమంత్రి శ్రీ జోరామ్ థాంగా తో నేను మాట్లాడి, రాష్ట్రం లో అటవీప్రాంతాల లో అగ్ని కారణంగా కొన్ని చోట్ల ఏర్పడ్డ స్థితి ని గురించి అడిగి తెలుసుకొన్నాను. ఈ గండం నుంచి గట్టెక్కడం లో కేంద్రం వైపు నుంచి సాధ్యమైన అన్ని విధాలు గాను సాయపడుతాం అంటూ హామీ ని ఇచ్చాను. మిజోరమ్ ప్రజల సురక్షత కోసం, మిజోరమ్ ప్రజల శ్రేయం కోసం మనం అందరమూ ప్రార్థిద్దాం’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
న్యాయ సేవల దినోత్సవ సంబరాలను ప్రారంభించిన ప్రధాని

లోక్ అదాలత్‌ల ద్వారా పేద ప్రజలకు న్యాయ సేవలు అందించేందుకు, న్యాయవ్యవస్థ అమలుపై తమ నిబద్ధత చాటుకునేందుకు జాతీయ న్యాయ సేవల కేంద్రం చేస్తున్న కృషిని ప్రధాన మంత్రి శ్రీ నరేంద్ర మోదీ గారు ప్రశంసించారు. ఢిల్లీలో జరిగిన న్యాయ సేవల దినోత్సవ సంబరాలను ప్రధాన మంత్రి ప్రారంభించి ప్రసంగించారు. కేంద్ర ప్రభుత్వం సబ్‌ కా సాథ్, సబ్ కా వికాస్ అనే సూత్రం అమలులో నిబద్ధతతో వ్యవహరిస్తోందని.. అందులో సహజంగానే.. సబ్ కా న్యాయ్ (అందరికీ న్యాయం) అనే అర్థం ఉందన్నారు. సరైన సమయంలో సామాన్యులకు సంతృప్తి కలిగేలా న్యాయం అందిస్తున్న లోక్అదాలత్‌ల పనితీరు కీలకంగా మారిందన్నారు. జడ్జిల నియామకంలో పేదలకు పూర్తి ఉచితంగా న్యాయ సేవ అందించటం ప్రధాన ఉద్దేశ్యంగా మారాలని ప్రధాని సూచించారు.
డబుల్ టాక్సేషన్ నుంచి తప్పించుకోవటం, ఆదాయపు పన్ను వార్షిక ఎగవేతను అడ్డుకోవటంపై భారత, వియత్నాం దేశాల మధ్య ప్రొటోకాల్ అమలుకు ఒప్పందం

ప్రధాన మంత్రి నరేంద్ర మోదీ అధ్యక్షతన సమావేశమైన కేంద్ర కేబినెట్.. డబుల్ టాక్సేషన్ నుంచి తప్పించుకోవటం, ఆదాయపు పన్ను వార్షిక ఎగవేతను అడ్డుకోవటంపై భారత-వియత్నాం దేశాల మధ్య ప్రొటోకాల్ అమలుకు ఒప్పందానికి ఆమోద ముద్ర వేసింది. ఈ ప్రొటోకాల్ వల్ల అంతర్జాతీయంగా ప్రభావవంతమైన ఆమోదించబడిన పన్ను విషయాల్లో సమాచార మార్పిడి, బ్యాంకుల సమాచారం, దేశీయ పన్నులను మినహాయించి పూర్తి వివరాలు ఒకరికొకరు మార్పు చేసుకునే వీలుంటుంది. వియత్నాంలో ఉంటున్న ఓ భారతీయుడి పూర్తి వివరాలను ‘కాంపిటెంట్ అథారిటీ ఆఫ్ వియత్నాం’ ద్వారా అక్కడి ప్రభుత్వం మనకు అందిస్తుంది. అలాగే మనం కూడా అక్కడి దేశస్తుల వివరాలను వియత్నాం ప్రభుత్వానికి అందివ్వాల్సి ఉంటుంది. పూర్వరంగం ప్రస్తుతం భారత్-వియత్నాం దేశాల్లో అమల్లో ఉన్న డబుల్ టాక్సేషన్ అవాయిడెన్స్ అగ్రీమెంట్ (డీటీటీఏ)పై 1994లో సంతకాలు జరిగాయి. భారత-వియత్నాం దేశాలు గతంలో డీటీటీఏ కోసం ఆర్టికల్ 27లో ‘సమాచార మార్పిడి’ ఒప్పందంపై సంతకాలు చేసుకున్నాయి. ప్రొటోకాల్‌ అమలవటం, అంతర్జాతీయంగా ఆమోదం పొందిన ఒప్పందాల నాణ్యతను చేరుకునేందుకు ‘పన్నుల వసూలుకు సహాయం’ అనే కొత్త ఆర్టికల్‌ను చేర్చాయి.
మలేసియా లో యూరియా తయారీ కర్మాగారం ఏర్పాటుపై ఎమ్ఒయు కు ఆమోదం తెలిపిన మంత్రివర్గం

మలేసియాలో యూరియా మరియు అమ్మోనియా తయారీ కర్మాగారాన్ని- ఆ కర్మాగారంలో ఉత్పత్తి అయ్యే సరుకును భారతదేశానికి ఇవ్వడం మరియు/లేదా మలేసియాలో ఇప్పటికే మిగులుగా ఉన్న యూరియాను భారతదేశానికి పంపడం అనే ఏర్పాటుపై- అభివృద్ధిపరచడం కోసం మలేసియాతో ఒక అవగాహనపూర్వక ఒప్పంద పత్రం (ఎమ్ఒయు)పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. 2.1 బిలియన్ యుఎస్ డాలర్ల అంచనా వ్యయమయ్యే ఈ ప్రాజెక్టు ప్రతి సంవత్సరం 2.4 మిలియన్ టన్నుల యూరియాను, 1.35 మిలియన్ టన్నుల అమ్మోనియాను ఉత్పత్తి చేయగలదని భావిస్తున్నారు. ఈ ఉత్పత్తిని భారతదేశ విపణి కి సరఫరా చేస్తారు. ఇరు పక్షాలు ఓ అంగీకారానికి వస్తే, దేశానికి అవసరమైన యూరియాను, అమ్మోనియాను తక్కువ ధరకు నిలకడగా సరఫరా చేయడం ఈ ఎమ్ఒయు పై సంతకాలతో వీలు పడుతుంది.
రియో ఒలంపిక్స్ కు వెళ్ళనున్న క్రీడాకారులను కలుసుకున్న ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు 60 మందికి పైగా క్రీడాకారుల బృందంతో భేటీ అయ్యారు. ఈ ఆటగాళ్ళంతా రియో ఒలంపిక్ క్రీడల్లో భారతదేశం తరపున పాల్గొనబోతున్నారు. ప్రధాన మంత్రి ఈ బృందంలోని ప్రతి ఒక్కరిని కలుసుకొని వారితో క్లుప్తంగా సంభాషించడమే కాకుండా, ప్రపంచంలో కెల్లా అతి పెద్ద క్రీడాంగణంలో అత్యుత్తమ ప్రదర్శనను కనబరచవలసిందంటూ వారిని ప్రోత్సహించారు. ఈ సందర్భంగా బృందంతో పాటు.. పూర్వపు ఒలంపిక్ క్రీడలలో పాల్గొన్న ఎమ్ సి మేరీ కోమ్, అంజు బాబి జార్జ్ మరియు పి. గోపీచంద్ వంటి వారు పలువురు కలసి వచ్చారు. 13 వేరు వేరు విభాగాలకు చెందిన 100 మందికి పైగా భారతీయ క్రీడాకారులు రియో ఒలంపిక్స్ కు అర్హత సాధించారు. యువజన వ్యవహారాలు, క్రీడల శాఖ సహాయ మంత్రి డాక్టర్ జితేంద్ర సింగ్ కూడా ఈ కార్యక్రమంలో పాల్గొన్నారు.
ప్ర‌ధాన‌మంత్రి శ్రీ న‌రేంద్ర మోదీ  మ‌న్ కీ బాత్  ప్ర‌సంగం జ‌న‌వ‌రి 30, 2022 ఉద‌యం 11.30 గంట‌ల‌కు

మ‌న్ కీ బాత్ ప్ర‌సంగం 30 జ‌న‌వ‌రి 2022న ఉద‌యం 11.30 గంట‌ల‌కు ఉంటుంద‌ని ప్ర‌ధాన‌మంత్రి శ్రీ న‌రేంద్ర మోదీ చెప్పారు. మ‌హాత్మాగాంధీజీని వారి పుణ్య‌తిథినాడు సంస్మ‌ర‌ణ అనంత‌రం 11.30 గంట‌ల‌కు ఈ ప్ర‌సంగం ఉంటుంద‌న్నారు. ఈ సంద‌ర్భంగా ప్ర‌ధాన‌మంత్రి ఒక ట్వీట్ చేస్తూ “ఈ నెల 30వ తేదీన మన్‌కీబాత్, కార్య‌క్ర‌మం, గాంధీజీ పుణ్య తిథి సంద‌ర్భంగా వారిని స్మరించుకున్న తర్వాత ఉదయం 11:30 గంటలకు ప్రారంభమవుతుంది.ష అని తెలిపారు.
జ‌మ్ము & క‌శ్మీర్ లోని ఉధంపుర్ జిల్లా లో కేంద్రీయ విద్యాల‌య నంబర్ 2 ధార్ రోడ్డు యొక్క నిర్మాణం కోసం కేంద్రీయ విద్యాల‌య సంఘ‌ట‌న్ కు 7.118 ఎక‌రాల ర‌క్ష‌ణ రంగ భూమిని  బ‌దిలీ చేసేందుకు ఆమోదం తెలిపిన మంత్రివ‌ర్గం

జ‌మ్ము & క‌శ్మీర్ లోని ఉధంపుర్ జిల్లా లో కేంద్రీయ విద్యాల‌య నంబర్ 2 ధార్ రోడ్డు యొక్క నిర్మాణం కోసం కేంద్రీయ విద్యాల‌య సంఘ‌ట‌న్ (కెవిఎస్)కు ప్ర‌తి సంవ‌త్స‌రానికి 1 రూపాయి వంతున నామ‌మాత్ర‌పు అద్దె తో 30 సంవ‌త్స‌రాల పాటు కొన‌సాగే లీజు ప్రాతిపదికన 7.118 ఎక‌రాల డిఫెన్స్ లాండ్ ను బ‌దిలీ చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జరిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ లీజు ను 30 సంవత్సరాల అనంతరం ఇంతే వ్య‌వ‌ధితో మ‌రో రెండు సార్లు పున‌రుద్ధ‌రించుకొనేందుకు అవకాశం ఉంటుంది. పూర్వ‌రంగం: ధార్ రోడ్డు- ఉధంపుర్ లో గల కేంద్రీయ విద్యాల‌య నంబ‌ర్‌-2, 1985 నుండి ఒక తాత్కాలిక భవనంలో నడుస్తోంది. ప్రస్తుతం ఈ పాఠ‌శాల‌లో మొత్తం 851 మంది విద్యార్థులు విద్యాభ్యాసం చేస్తున్నారు. కెవిఎస్ సొంత శాశ్వ‌త పాఠ‌శాల భ‌వ‌నం నిర్మాణం చేప‌డితే విధి నిర్వ‌హ‌ణ లో ఉన్న సిబ్బంది యొక్క పిల్ల‌ల‌కు చెందిన విద్యావ‌స‌రాల‌ను తీర్చ‌డానికి త‌గిన మౌలిక స‌దుపాయాల‌ను నిర్మించే అవ‌కాశం పాఠ‌శాల అధికారుల‌కు చిక్కుతుంది.
పార్ల‌మెంట్ బ‌డ్జెటు  స‌మావేశాల ప్రారంభానికి ముందు మీడియాకు ప్ర‌ధాన మంత్రి ప్ర‌క‌ట‌న‌

స‌హ‌చ‌రులారా స్వాగ‌తం. ఈ రోజు బ‌డ్జెట్ స‌మావేశాలు ప్రారంభం అవుతున్నాయి. నూట ఇర‌వై అయిదు కోట్ల మంది భార‌తీయుల దృష్టి పార్ల‌మెంట్ పైన‌, ఉభ‌య చ‌ట్ట‌ స‌భ‌ల కార్య‌క‌లాపాల పైన‌, రైల్వే బ‌డ్జెటు పైన‌, అలాగే సాధార‌ణ బ‌డ్జెటు పైన ఉంది. ఇవాళ ప్ర‌పంచ ఆర్థిక వ్య‌వ‌స్థ‌లో భార‌త‌దేశం సంపాదించుకున్న‌ స్థానం కార‌ణంగా భార‌త‌దేశ బ‌డ్జెటు స‌మావేశాల పైన మొత్తం ప్ర‌పంచం ధ్యాస పెడుతోంది. గ‌త కొద్ది రోజులుగా అన్ని రాజ‌కీయ పార్టీల‌తోనూ అదే ప‌నిగా సంప్ర‌దింపులు సాగుతూ వ‌స్తున్నాయి. కేవ‌లం సంప్ర‌దాయానిక‌న్నా మించి ఆలోచ‌న‌లు పంచుకోవ‌డం, విమ‌ర్శల ప్ర‌క్రియ చోటు చేసుకొంటోంది. ముఖాముఖి గా సైతం అనేక అంశాల‌పై మాటలు జ‌రుగుతున్నాయి. పార్ల‌మెంట్ స‌మ‌యం స‌ద్వినియోగం అవుతుంద‌న్న, సార్ధ‌క‌మైన చ‌ర్చ‌లు జ‌రుగుతాయ‌న్న‌ న‌మ్మ‌కం నాకుంది. దేశంలోని సామాన్య పౌరుల ఆశ‌లు, ఆకాంక్ష‌ల గురించి లోతైన ఆలోచ‌న‌లు జ‌రుగుతాయ‌నుకుంటా. ఇంత వ‌ర‌కు జ‌రిగిన స‌మావేశాల‌న్నింటిలోనూ ప్ర‌తిక్షాల అనుచ‌రులు సానుకూల వైఖ‌రినే వ్యక్తం చేశారు. ఈ రోజు నుంచి మొద‌ల‌వుతున్న స‌మావేశాల‌లోను, రానున్న రోజుల్లోను ఈ ప‌రిణామం పూర్తి ప్ర‌భావాన్ని దేశ ప్ర‌జ‌లు త‌ప్ప‌క చూస్తారు. కూలంక‌ష‌మైన చ‌ర్చ‌ల కోసం స‌భ‌ను ఉప‌యోగించుకోవాల‌ని నేను ఆశిస్తున్నాను. ప్ర‌భుత్వ లోటుపాట్ల‌ను స‌భ‌లో ప్ర‌స్తావించాల్సిందే.. ప్ర‌జాస్వామ్యాన్ని బ‌లోపేతం చేయ‌డానికి, జ‌న బాహుళ్యం ఆశ‌లు, ఆకాంక్ష‌లు నెర‌వేర్చ‌డానికి ఇదొక్క‌టే మార్గం. స‌హ‌చ‌రులారా మీ అంద‌రికీ ఇవే నా ధ‌న్య‌వాదాలు..
త‌మిళ‌ నాడు లోని కోలాచెల్ సమీపంలో ఇనాయమ్ వద్ద భారీ నౌకాశ్ర‌యం ఏర్పాటుకు మంత్రిమండలి ఆమోదం

త‌మిళ‌ నాడు లోని కోలాచెల్ ద‌గ్గ‌ర ఇనాయమ్ వద్ద భారీ నౌకాశ్ర‌యాన్ని ఏర్పాటు చేసే ప్రతిపాదనకు మంత్రిమండలి సూత్రప్రాయ ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ నౌకాశ్ర‌యాన్ని అభివృద్ధికి చేయడానికిగాను త‌మిళ‌ నాడు లోని మూడు ప్ర‌ధాన‌ నౌకాశ్ర‌యాలు.. వి. ఒ. చిదంబ‌ర‌నార్ పోర్ట్ ట్ర‌స్టు, చెన్నై పోర్ట్ ట్ర‌స్టు, కామ‌రాజ‌ర్ పోర్ట్ లిమిటెడ్.. ల నుండి స‌మాన‌ ఈక్విటీ పెట్టుబడితో ఒక స్పెష‌ల్ ప‌ర్ప‌స్ వెహిక‌ల్‌ (ఎస్ పి వి)ని ఏర్పాటు చేయనున్నారు. ఈ ఎస్ పి వి నౌకాశ్ర‌యానికి అవసరమైన మౌలిక సదుపాయాలను అభివృద్ధి చేస్తుంది. ఈ మౌలిక సదుపాయాలలో భాగంగా ఇసుక పూడికతీత, పున‌రుద్ధ‌ర‌ణ‌ పనులు, సేతు బంధం (బ్రేక్ వాటర్) నిర్మాణం, క‌నెక్టివిటీ లింకుల ఏర్పాటు వంటివి ఉంటాయి. ప్రపంచ శ్రేణి సరకు రవాణా సామ‌ర్థ్యం గ‌ల నౌకాశ్ర‌యాలు ప్రస్తుతం భార‌త‌దేశంలో చాలా పరిమితంగా మాత్రమే ఉన్నాయి. ప్ర‌స్తుతం భార‌త‌దేశానికి సంబంధించి నౌక‌ల‌కు- నౌక‌ల‌కు మ‌ధ్య‌ వ‌స్తువుల త‌ర‌లింపు అనేది కొలంబోలోను, సింగ‌పూర్‌ లోను, ఇంకా ఇత‌ర అంత‌ర్జాతీయ నౌకాశ్ర‌యాల‌లోను చేపడుతున్నారు. దీనివ‌ల్ల భార‌త‌దేశ నౌకాశ్ర‌య ప‌రిశ్ర‌మ ప్ర‌తి సంవ‌త్స‌రం రూ.1,500 కోట్ల దాకా కోల్పోవలసి వ‌స్తోంది. భార‌త‌దేశానికి రావ‌ల‌సిన వ‌స్తువుల్ని ఒక నౌక‌లో నుండి మ‌రో నౌక‌కు త‌ర‌లించే కార్య‌క్ర‌మం ప్ర‌స్తుతం బయట జ‌రుగుతున్నది కాస్తా ఇనాయమ్ ద‌గ్గ‌ర ఈ భారీ నౌకాశ్ర‌యాన్ని ఏర్పాటు చేయడం వల్ల ఇది భార‌తీయ సరకు రవాణా నిర్వ‌హ‌ణ‌ కోసం ప్ర‌ధాన‌మైన గేట్ వే కంటెయినర్ పోర్టుగా ప‌ని చేయగలదు. దీనితో పాటు, అంత‌ర్జాతీయంగా చూసిన‌ప్పుడు తూర్పు- ప‌శ్చిమ వాణిజ్య మార్గంలో ఇనాయమ్ భారీ నౌకాశ్ర‌యం ట్రాన్స్- షిప్ మెంట్ హబ్ కాగల‌దు కూడా. ద‌క్షిణ భార‌త‌దేశంలో ఎగుమ‌తి సంస్థలు, దిగుమ‌తి సంస్థలకు అయ్యే ర‌వాణా సంబంధిత వ్యయాలను కూడా ఇనాయమ్ త‌గ్గించ‌గ‌ల‌దు. ప్ర‌స్తుతం ఈ సంస్థలు వాటి ట్రాన్స్- షిప్‌మెంట్ అవసరాల కోసం కొలంబో మీదో, లేదా ఇత‌ర నౌకాశ్ర‌యాల‌ మీదో ఆధార‌ప‌డుతున్నాయి. తత్ఫలితంగా అవి అద‌నంగా నౌకాశ్ర‌య నిర్వ‌హ‌ణ ఛార్జిలను భరించవలసి వస్తున్నది.
శ్రీ గురు గ్రంథ్ సాహిబ్ జీ యొక్క ప్రకాశ్ పర్వ్ తాలూకు పవిత్ర సందర్భం లో శుభాకాంక్షల ను వ్యక్తం చేసిన ప్రధాన మంత్రి

శ్రీ గురు గ్రంథ్ సాహిబ్ జీ యొక్క ప్రకాశ్ పర్వ్ తాలూకు పవిత్ర సందర్భం లో అందరి కి, మరీ ముఖ్యం గా సిఖ్కు సముదాయానికి, శుభాకాంక్షల ను ప్ర‌ధాన మంత్రి శ్రీ న‌రేంద్ర మోదీ వ్యక్తం చేశారు. ప్రధాన మంత్రి ఒక ట్వీట్ లో – ‘‘ఈ రోజు న, శ్రీ గురు గ్రంథ్ సాహిబ్ జీ యొక్క ప్రకాశ్ పర్వ్ తాలూకు పవిత్ర సందర్భం లో అందరి కి, మరీ ముఖ్యంగా సిఖ్కు సముదాయానికి చెందిన వారికి, ఇవే శుభాకాంక్ష లు. శ్రీ గురు గ్రంథ్ సాహిబ్ జీ యొక్క పవిత్రమైనటువంటి బోధన లు లక్షల కొద్దీ మంది కి శక్తి ని ఇస్తూ, మన సమాజాన్ని అధిక న్యాయపూర్ణమైనటువంటిదిగాను, అందరి ని కలుపుకొని పోయేటటువంటిగాను మరియు దయాభరితమైనటువంటిగాను తీర్చిదిద్దుతున్నాయి.’’ అని పేర్కొన్నారు.
రేపు రాజ‌స్థాన్ లో ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపు, అన‌గా 2017 ఆగ‌స్టు 29 తేదీన, రాజ‌స్థాన్ లో ప‌ర్య‌టించ‌నున్నారు. ‘‘ప‌రాక్ర‌మ‌వంతుల పురుటిగ‌డ్డ అయిన రాజ‌స్థాన్ లో రేపు నేను ప‌ర్య‌టించ‌బోతున్నాను. అక్క‌డ కీలకమైన జాతీయ ర‌హ‌దారి ప‌థ‌కాల‌కు ప్రారంభ సూచ‌కంగా శంకుస్థాప‌న చేస్తాను. ఉద‌య్‌పుర్ లో ఒక బ‌హిరంగ స‌భ‌ను ఉద్దేశించి ప్ర‌సంగిస్తాను. ప్ర‌తాప్ గౌర‌వ్ కేంద్రాన్ని కూడా సంద‌ర్శించి, ఘనుడు మ‌హారాణా ప్ర‌తాప్ కు నేను వంద‌నాలు అర్పిస్తాను’’ అని ప్ర‌ధాన మంత్రి ట్విట‌ర్ ఖాతా ద్వారా వెల్లడించారు.
సాంకేతిక వినియోగం స‌ముచితంగా చేసుకోవాలి

నిరంత‌రం వినూత్న ప‌రిపాల‌న ప‌ద్ధ‌తులు, సామ‌ర్య్థాల మెరుగుద‌ల అత్యంత అవ‌స‌ర‌మ‌ని ప్ర‌ధాన‌మంత్రి న‌రేంద్ర మోడీ ఉద్ఘాటించారు. పాల‌న‌లో సాంకేతికత‌, స‌దుపాయాల‌ను స‌ముచిత‌రీతిలో వినియోగించుకోవాల‌ని ఆయ సూచించారు. వృత్యంత‌ర శిక్ష‌ణకు వ‌చ్చిన సంయుక్త కార్య‌ద‌ర్శి, అద‌న‌పు కార్య‌ద‌ర్శి హోదాగ‌ల సుమారు 100 మంది సీనియ‌ర్ ఐఏఎస్ అధికారుల‌తో సోమ‌వారం ఆయ‌న భేటీ అయ్యారు.